**«…καλά, εσύ σκοτώθηκες νωρίς»**

**του Χρόνη Μίσσιου**

**ΔΗΜΗΤΡΙΑ 2023**

**Σκηνοθεσία**: **Σοφία Καραγιάννη**

**Μετά τις διθυραμβικές κριτικές και τα απόλυτα sold out**

**η παράσταση «…καλά, εσύ σκοτώθηκες νωρίς» έρχεται στα Δημήτρια για δύο παραστάσεις στο θέατρο ΑΥΛΑΙΑ**

Η βραβευμένη ομάδα GAFF, (Βραβείο Διεθνούς Ρεπερτορίου από την Ένωση Θεατρικών Κριτικών, & Βραβείο καλύτερης παράστασης, σκηνοθεσίας, και καλύτερης ανδρικής ερμηνείας στα 11α Θεατρικά Βραβεία Θεσσαλονίκης 2022 για την «Πανούκλα» του Α. Καμύ) έρχεται στο πλαίσιο των Δημητρίων να παρουσιάσει το συνταρακτικό αφήγημα του Χρόνη Μίσσιου «…καλά, εσύ σκοτώθηκες νωρίς». Η παράσταση παίχτηκε τη σεζόν 2022-2023, με απόλυτα sold out μέχρι την αυλαία, και απέσπασε διθυραμβικές κριτικές από τους πλέον έγκριτους κριτικούς θεάτρου, αλλά κυρίως αγαπήθηκε από το κοινό και απέδειξε ότι ο πολιτικός λόγος του Χρόνη Μίσσιου είναι πάντα επίκαιρος. Το κείμενο του «Σαλονικιού», όπως αποκαλούσαν οι σύντροφοι του τον Χρόνη Μίσσιο, παρουσιάζεται στην πόλη της Θεσσαλονίκης η οποία υπήρξε σημαντικό κομμάτι της ζωής του, της δράσης του και άλλα και μέρος της πολιτικής ιστορίας της χώρας που τόσο γλαφυρά περιγράφει στο αυτοβιογραφικό του κείμενο.

**Το έργο**

Μετά τον Δεύτερο Παγκόσμιο Πόλεμο που η Ελλάδα παραδίνεται στο χάος του Εμφυλίου, ο δεκαεξάχρονος Χρόνης Μίσσιος συλλαμβάνεται, φυλακίζεται, βασανίζεται και καταδικάζεται σε θάνατο. Αποφυλακίζεται το 1973, αφού έχει περάσει εικοσιένα χρόνια σε φυλακές και εξορίες. Αυτήν την περίοδο της ζωής του διηγείται στο σπουδαίο αφήγημα-μαρτυρία «…καλά, εσύ σκοτώθηκες νωρίς».

«Αγωνίζομαι να μείνω άνθρωπος. Και αυτό είναι η κορυφαία πολιτική μάχη», έλεγε ο Μίσσιος. Η θέση του αυτή έδωσε στην ομάδα μας το έναυσμα να τολμήσουμε να ανεβάσουμε στη σκηνή τις αυτοβιογραφικές αναμνήσεις ενός πραγματικά γενναίου. Ίσως γιατί η περίοδος που διανύουμε μοιάζει να έχει κάτι από τη σκοτεινή νιότη του Μίσσιου. Ίσως πάλι γιατί ο Μίσσιος δεν απευθύνεται μόνο στο νεκρό του φίλο αλλά κυρίως στους απόντες, σε ‘μάς. Ίσως γιατί η αντίληψη του Μίσσιου για τη ζωή , την ιστορία, το όνειρο δεν είναι μόνο γεμάτη από πολιτική κριτική αλλά και από αισιοδοξία για τη ζωή και πίστη στη δημιουργική δύναμη του ανθρώπου. Ίσως, πάλι, γιατί μας έχουν συμβεί αδιανόητα πράγματα και είναι η στιγμή να αναρωτηθούμε, πώς αντιστέκεται κάποιος σήμερα;

**ΣΥΝΤΕΛΕΣΤΕΣ**

Σκηνοθεσία: **Σοφία Καραγιάννη**

Δραματουργική επεξεργασία: **Σοφία Καραγιάννη, Μυρτώ Αθανασοπούλου**

Σκηνικά-Κοστούμια: **Γεωργία Μπούρδα**

Μουσική: **Μάνος Αντωνιάδης**

Επιμέλεια κίνησης: **Μαργαρίτα Τρίκκα**

Φωτισμοί**: Βασιλική Γώγου**

Βοηθός σκηνοθέτη: **Αθανασία Κυμπούρη**

Φωτογραφίες**: Χριστίνα Φυλακτοπούλου**

Trailer: **Στέφανος Κοσμίδης**

Επικοινωνία**: Χρύσα Ματσαγκάνη**

Παραγωγή: **GAFF**

Ερμηνεία: **Ιωσήφ Ιωσηφίδης**, **Κωνσταντίνος Πασσάς, Δημήτρης Μαμιός, Γιάννης Μάνθος**

**Παραστάσεις**: 10 και 11 Οκτωβρίου 2023, στις 21:15

**Τιμές εισιτηρίων:** Κανονικό: 16 ευρώ, μειωμένο: 14 ευρώ

**Διάρκεια παράστασης:** 80 λεπτά

**Προπώληση εισιτηρίων:** ταμείο θεάτρου ΑΥΛΑΙΑ και more.com >> <https://shorturl.at/evO15>

**Trailer:** <https://shorturl.at/juU69>

**Θέατρο ΑΥΛΑΙΑ**

Τσιμισκή 136,

Τηλέφωνα επικοινωνίας: 2310 230013

**Έγραψαν για την παράσταση**

[…]Η Καραγιάννη «έγραψε» σκηνοθετικά – μακράν η καλύτερη δουλειά της. Κινήθηκε με προσοχή, φαντασία, τόλμη και ευελιξία και μας παρέδωσε ένα σκηνικό πόνημα εντελές, ένα κόσμημα για τη θεατρική μας μνήμη και τη βιβλιοθήκη […]

**Σάββας Πατσαλίδης, Athens Voice**

[…]Η Σοφία Καραγιάννη δημιούργησε τόσο σκηνοθετικά όσο και δραματουργικά μια παράσταση-εντελές έργο τέχνης πάνω σε ένα εμβληματικό πεζογράφημα που δύσκολα φαντάζεται κανείς ότι θα μπορούσε να προσλάβει τέτοια σκηνική δράση […]

**Δημήτρης Τσατσούλης, Ημεροδρόμος**

[…]Πώς κάνεις θέατρο με ένα τέτοιο υλικό, του οποίου η αλήθεια και η αιχμηρότητα ξεπερνάει κάθε σκηνοθετικό ή θεατρικό "τερτίπι"; Βουτώντας στα βαθιά και στην ουσία του, όπως πετυχαίνει σε αυτή την περίπτωση η Σοφία Καραγιάννη, αναλαμβάνοντας για πρώτη φορά το σκηνικό ανέβασμα του κειμένου. Εμπιστεύεται τέσσερις ηθοποιούς που τη δικαιώνουν απόλυτα, τέσσερις συναρπαστικούς ερμηνευτές που ενσαρκώνουν σε κάθε ίνα των κορμιών τους την εμπειρία του Μίσσιου [….]

**Τόνια Καράογλου, Αθηνόραμα**

[…] Έτσι όπως απαιτεί το ήθος του εγχειρήματος, αλλά και όπως ενδεχομένως να επιθυμούσε και ο ίδιος ο συγγραφέας, αναφέρω ισότιμα, με απλή αλφαβητική σειρά, τους εξαιρετικούς ηθοποιούς: Ιωσήφ Ιωσηφίδης, Δημήτρης Μαμιός, Γιάννης Μάνθος, Κωνσταντίνος Πασσάς. Η αλήθεια τους δεν επιτρέπει να ξεκολλήσεις στιγμή το βλέμμα σου από τη σκηνή […]

**Γιώργος Βουδικλάρης, elculture**

[…]Η σκηνοθεσία της Σοφίας Καραγιάννη και η δραματουργική επεξεργασία μαζί με την Μυρτώ Αθανασοπούλου που ακολουθούν το σκεπτικό κατά γράμμα είναι περισσότερο από άρτιες, είναι σπουδαίες, με το εξαίρετο εύρημα να τοποθετείται η δράση σε ένα οβάλ, ελλειπτικό (προσοχή, όχι τετράγωνο) τραπέζι συμποσίου, όπου κάθονται οι τέσσερις σύντροφοι-συνδαιτυμόνες «ιδανικά νεκροί» αλλά ζωντανοί συγχρόνως, «όχι χαμένοι σαν τους πεθαμένους», για να ξετυλίξουν το νήμα της ιστορίας τους και Ιστορίας μας, με όλους τους αιματοβαμμένους κόμπους, χωρίς αναισθητικό […]

**Λέανδρος Πολενάκης, Εφημερίδα Η Αυγή**

[…]Το βιβλίο αυτό είχε την τόλμη να το κάνει θέατρο η Σοφία Καραγιάννη -τόλμη και για το θέμα του και γιατί ήταν πολύ δύσκολο το εγχείρημα της δραματοποίησής του.

Αλλά έχει πετύχει .

[…]Η παράσταση αυτή θα μείνει για καιρό. Και πρέπει να μείνει για καιρό. Γιατί είναι εξαιρετική. Και βαθιά συγκινητική[…]

**Γιώργος Σαρηγιάννης, Το τέταρτο κουδούνι**

[…]Με δημιουργική φαντασία, αλλά χωρίς να καταφεύγει σε σκηνοθετισμούς, η δουλειά της Σοφίας Καραγιάννη ρίχνεται μέσα στη φωτιά του κειμένου […]

**Στέλλα Χαραμή, Monopoli**